Nina Goga

Nina Goga (født 17. januar 1969) er en norsk litteraturviter som særlig arbeider med barne- og ungdomslitteratur. Hun er førsteamanuensis ved Høgskolen i Bergen siden 2008 og er i dag professor.  

Goga ble cand.philol. i allmenn litteraturvitenskap ved Universitetet i Bergen i 1993. Hun arbeidet siden blant annet som lærer i ungdomsskolen. Fra 2002 til 2005 var Goga redaktør for tidsskriftet Norsklæreren, og fra 2005 til 2007 stipendiat ved Høgskolen i Bergen. I 2008 tok hun doktorgrad ved Universitetet i Bergen med avhandlingen Kunnskap og kuriosa. Merkverdige lesninger av tre norske tekstmontasjer for barn og unge. 

Hun er ansvarlig redaktør for Barnelitterært forskningstidsskrift. Goga har også vært bokanmelder i Bergens Tidende og barnebokkritikk.no. Goga har vært medredaktør av skoleboka Alfabeta : leseboka, utgitt i 2006.

Referanser

Eksterne lenker 

Norske litteraturhistorikere og litteraturkritikere
Norsk barnelitteratur
Alumni fra Universitetet i Bergen
Førsteamanuenser
Fødsler i 1969